Evaluna Montaner

**Mercedes Reglero Rodríguez de Echeverry,** ezaguna **Evaluna Montaner** izen artistikoaz (Caracas, Venezuela, 1997ko abuztuaren 7a) venezuelar aktore, abeslari eta dantzaria da. Ezaguna da, halaber, Ricardo Montaner abeslariaren alaba eta Camilo abeslari kolonbiarraren emaztea izateagatik.

## Lehen urteak 
thumb|Evaluna Ricardo Montanerren alaba gazteena da.
Evaluna Caracasen jaio zen, Venezuelan, 1997ko abuztuaren 7an, Marlene Rodríguez eta  Ricardo Montaner abeslari argentinarraren alaba gazteena da. 4 urte zituela, Miamira (AEB) joan zen bizitzera familiarekin. Txikitan, pianoa, harpa eta zenbait dantza-mota ikasi zituen. Miamiko The Cushman School eskolara joan zen 13 urte bete arte, eta etxean ikasten hasi zen.

## Ibilbidea 
Aktore gisa mundu osoan egindako debut artistikoan lau urte zituela egin zuen *Si tuviera que elegir* bideoan, Ricardo Montaner aitaren jatorrizko abestian.

2009ko abuztuan, debut musikala egin zuen Switchfoot konpainiaren «Only Hope» kantatuz Susana Gimenezen programa argentinarrean.*

2010. urtearen erdialdean, Nickelodeon Latinoamerikako gazteen *Grachi* telenobelarekin bat egin zuen, eta 2012ra arte hartu zuen parte, lehen eta bigarren denboraldietan. Bigarren mailako rola lortu zuen Melanie Esquivel protagonistaren ahizpa interpretatuz.

2012an, bere aitak, Ricardo Montaner-ek, «La gloria de Dios» balada kristaua kantatzeko aukeratu zuen, eta, horrez gain, Viajero Frecuente Tour (Bidaiari Arrunta Tourra) biretara eraman zuen, abeslari gisa hasi baitzen. Kanta Argentinan aurkeztu zuten lehen aldiz, Ricardo Montanerri omenaldia egiteko programan, *Gracias por venir, gracias por estar (*Eskerrik asko etortzeagatik, eskerrk asko egoteagatik).

*Si existe*, 2013ko abenduan kaleratutako lehen bakunaren izena da, Marlene Rodríguez amaren laguntzarekin egina.

2013. urtean, Bogotara (Kolonbia) joan zen familiarekin, eta bi urtez bizi izan zen han.* Kolonbiako *Dia a día* izeneko saioa gidatu zuen, La voz Colombian.

2014. urtean bigarren mailako lana lortu zuen *Hot Pursuit* filmean; beraz, familiarekin Los Angelesera, Kaliforniara, joan zen bizitzera. Han, sail bat zuten, eta Miami, Kolonbia eta Los Angeles artean ibili zen. *Hot Pursuit* filmean Teresa Cortezen rola egin zuen, 15 urteko festa duen neska gazte nerabearena. Reese Witherspoon eta Sofía Vergara izarrekin partekatu zuen pantaila.

2014ko uztailean, Argentinan egindako *Jesús Fest* jaialdi kristauan parte hartu zuen. Hantxe aurkeztu zuen bere *Yo me salvé* lan bakuna, 2014aren amaieran kaleratu zena, *Wings* izeneko ingelesezko bertsioarekin eta bideoekin.

2015. urtean Evaluna berriro aurkeztu zen Teknopolisen, Argentinan, *Jesús Fest*-en. Bertan abestiak kantatu eta abesti kristauen cober batzuk egin zituen. Urte hartako apirilean, aktoreak Camilo Echeverry kantari kolonbiarrarekin zuen harremana berretsi zuen. Bikoteak konpromisoa hartu zuen 2018ko abuztuan.

Aldi berean, Camiloren *No te vayas* eta *Tutu* abestien bideoklipa filmatzeko aktore lanak egin zituen.

2018an, kantatu gabe lau urte igaro ondoren, «*Me liberé*» eta «*Por tu amor*» abestiak idatzi zituen. 

2019tik, Nickelodeonen Club *57* serie gaztearen protagonista izan zen, Miamin filmatua. Eva, zientzia eta matematikazalea da protagonista. 1957an, Ruben nebarekin (Sebastián Silva) harrapatuta geratu zen.

2020ko abuztuaren 26an, Evaluna *Titanic*  izeneko bideo musikalaren zuzendari estreinatu zen. Kany Garcíaren kanta da, Camilorekin lankidetzan, *Mesa para dos* albumekoa.

## Bizitza pertsonala 
Kristautasuna praktikatzen du. 2020ko otsailaren 8an Camilo abeslari kolonbiarrarekin ezkondu zen. 2021eko urriaren 13an jakinarazi zen haurdun zegoela. 2022ko apirilaren 6an jaio zen Indigo alaba.

## Zinema 
## Telebista 
## Diskografia 
## Bideografia 
## Lankidetzak 
## Erreferentziak 
## Kanpo estekak